《登絓月兰若忆玄之秀才》
明代·林鸿

离怀触景易消魂，况复寻云到法园。晴雪闭门深竹暝，夕阳鸣磬野藤昏。

林僧夜语多经梵，词客春游少屐痕。最忆玄晖羁璧水，凤台新咏与谁论。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。